**SERIAL KILLER**

Karakterark

**Efter den første dag på politiskolen er Aiden på vej i seng og som så ofte før hører han stemmen. ”Du har klaret det godt i dag. Jeg tror, du gør det rigtige, Aiden”. Aiden smiler. Det er altid dejligt at høre fra hende.   
”Aiden, nu skal du gøre dit bedste i dit nye job, men vær forsigtig, for alle dine nye kollegaer er ikke, som man skulle tro – jeg kan ikke fortælle dig det hele, men hør her…”  
Aiden sætter sig til rette og lytter til stemmen.**

**Navn:** Aiden Xanders

**Alder:** 25

**Nøgleord:** Spirituel, i kontakt med åndeverdenen, dagdrømmer, kryptisk, alternativ

**Status + bolig:** Du bor med din kæreste Emma i en lejlighed midt i byen. I har været sammen i 3 år. Forholdet er lidt presset, selvom I var meget forelskede i starten, har I efterhånden begge mistet interessen og skændtes alt for meget. Emma forstår ikke den ”verden du lever i” og du synes efterhånden Emma er alt for overfladisk og kedelig. Du kigger så småt efter en ny partner, som er lidt dybere og interessant.

**Familie:** Din familie bor i en by et stykke væk. Du har egentlig et rimelig godt forhold til dem, men ser dem ikke så ofte efter du er flyttet til storbyen.

**Baggrund:** Du er vokset op på en gård langt ude på landet med din familie – forældre, 4 brødre og 3 søstre. Du gik i skole og klarede dig godt. Fritiden brugte du på at hjælpe din far med landbruget. Da du var omkring 12 år, havde du en meget mærkelig oplevelse, hvor du vågnede midt om natten ved, at nogen kaldte på dig. Du gik ud i marken, udenfor gården og prøvede at følge stemmen. Du ankom til et træ, hvor din storesøster Mira sad. Du synes egentlig, det var mærkeligt, for hun var flyttet væk fra gården et par år før. Hun snakkede med dig længe og fortalte, at hun var stolt af dig og at I altid ville være bedste venner. Du gik hjem i seng, da det begyndte at blive lyst og Mira sagde, at hun skulle væk nu, men at hun snart ville komme igen og besøge dig. Næste morgen vågnede du ved, at din mor kom og vækkede dig med tårer i øjnene. Hun fortalte, at Mira var død den forrige morgen. Hun havde begået selvmord og var fundet i sin lejlighed kl. 22 om natten – omkring den tid du mødte hende ved træet. Siden den nat har Mira kontaktet dig ofte, for at fortælle dig ting fra åndeverdenen. Nogle gange vigtige ting om levende mennesker du kender og andre gange små historier og uvigtige detaljer. Du har aldrig rigtigt fortalt dine forældre, at du ser Mira, for du tror, de ville blive meget kede af det. Du er siden da flyttet væk og besluttet at blive politimand, for her føler du, at du kan bruge denne gave. Du møder dog ofte folk, der er meget kritiske overfor dig og dine evner, hvilket gør, at du ser folk an og ikke involvere dem i ”din verden” med det samme.

**Forhold: Alex Delton:** Endelig en pige med lidt ben i næsen. Alex er en spændende person og hun er rigtig god at tale med. Du har lært hende at kende igennem tiden på politiskolen og har tilmed fortalt hende om din afdøde søsters besøg hos dig. Hun er ikke som de andre og tror på dig, når du fortæller om Mira!

**Tom Prest:** Mira fortalte dig, at Tom som barn slog sin bedste ven ihjel ved at skubbe ham ned i en sø. Tom gør et stort nummer ud af at være så sød, men du ved bedre. Du venter bare på, at han dummer sig igen, men har ikke fortalt ham, hvad du ved endnu!

**Frank Mulholland:** Det mest overraskende Mira har fortalt dig er selvfølgelig grunden til, at hun begik selvmord. Da hun flyttede til byen var hun kærester med Frans og han behandlede hende frygteligt. Da han droppede hende på det groveste ud af det blå, kunne hun ikke klare mere og ville bare dø. Du ved ikke om Frans ved, at du er hendes bror eller hvad du ved – indtil videre holder du kortene tæt ind til kroppen.   
 **Jim Axford**: jim kommer nogle gange med spydige kommentarer til dig, hvilket du ikke helt ved hvorfor. Du ved ikke, hvor du skal placere ham henne og har forsøgt at spørge Mira, men hun siger, at hun ikke vil tale om det. Der er noget mystisk over ham, hvilket til tider irriterer dig.